kardosdrur/scandi-wiki huggingface dataset:
Navarones kanoner (film)

Navarones kanoner (orig. The Guns of Navarone) er en amerikansk krigsfilm fra 1961 med Gregory Peck, David Niven og Anthony Quinn i hovedrollerne. Filmen er baseret på den velkendte roman af samme navn fra 1957 skrevet af Alistair MacLean.

Filmudgaven var en del af strømmen af episke storbudgetsfilm om 2. verdenskrig, som inkluderede bl.a. Den Længste Dag (orig. The Longest Day, 1962) og Den Store Flugt (orig. The Great Escape, 1963). Manuskriptet, som blev tilpasset af Carl Foreman, havde væsentlige ændringer til praktisk talt alle store roller fra bogen.

Filmen blev i 1978 efterfulgt af Styrke 10 fra Navarone (orig. Force 10 from Navarone), som dog blev en meget mindre succes end Navarones Kanoner.

Handling 

Bogen og filmen deler samme basale plot: En gruppe allierede kommandosoldater skal sammen med den græske modstandsbevægelse ødelægge to enorme kanoner på et tysk fæstningsanlæg på den græske ø Navarone, som truer de allierede skibe i det Ægæiske Hav og forhindrer redningen af 1200 isolerede britiske soldater.

Medvirkende 

Gregory Peck : Keith Mallory
David Niven : John Anthony Miller
Anthony Quinn : Andrea Stavros
Stanley Baker : 'Butcher' Brown
Anthony Quayle : Roy Franklin
James Darren : Spyros Pappadimos
Irene Papas : Maria Pappadimos
Gia Scala : Anna
James Robertson Justice : James Jensen RN
Richard Harris : Howard Barnsby
Christopher Rhodes : Tysk officer
Bryan Forbes : Cohn

Dette er listen, som den vises i slutningen af filmen. Der er stor forskel mellem karaktererne i filmen og romanen, da Carl Foreman lavede mange ændringer fra roman til filmmanuskript.

Eksterne henvisninger 
 Trailer (på engelsk)
 

Navarones kanoner
Navarones kanoner
Navarones kanoner
Golden Globe for bedste film - drama
Bykle

Bykle er en kommune i Agder fylke i Norge. Den grænser i nord til Vinje, i øst til Tokke, i syd til Valle, Sirdal og Forsand, og i vest til Hjelmeland og Suldal. Bykle er den nordligste kommune i fylket og i Setesdal. 

Bykle blev oprettet som kommune i 1902 da den blev udskilt fra Valle. Siden har kommunen hatt uendrete grenser. Siden har kommunen hatt uendrete grenser.I kommunen ligger i 530 meters højde søen Botsvatn. Højeste bjerg er Sæbyggjenuten der er 1.507 moh.

Se også 
 Hovden i Setesdal

Eksterne henvisninger 

 Kultur i Bykle på kort fra Kulturnett.no 

Kommuner i Agder
Kommuner i det tidligere Aust-Agder fylke
Setesdal
Ørneborgen

Ørneborgen kan henvise til flere artikler:

 Ørneborgen (bog) – roman fra 1967 skrevet af Alistair MacLean.
 Ørneborgen (film) – film fra 1968 som bygger på Alistair MacLeans manuskript, som blev skrevet samtidig med romanen.
Den længste dag

Den længste dag kan henvise til flere artikler:

 Den længste dag (bog) – roman fra 1959 skrevet af Cornelius Ryan.
 Den længste dag (film) – film fra 1962 baseret på Cornelius Ryans roman.
Los Altos

Los Altos ("Højlandene" på spansk) var et område i Centralamerika, som blev indlemmet som den sjette stat i Mellemamerikas Forenede Stater i 1830'erne. Statens hovedstad var Quetzaltenango, og den bestod af det vestlige af nutidens Guatemala og dele af den mexicanske delstat Chiapas. 

Los Altos havde sit udspring i de politiske uoverensstemmelser og spændinger mellem Guatemala City på den ene side og Quetzaltenango og andre dele af det vestlige Centralamerika på den anden. Debatten om løsrivelse fra Guatemala stammede fra kort efter Centralamerikas uafhængighed af Spanien i 1821. En sådan selvstændig stat blev vedtaget af den føderale lovgivende forsamling i november 1824, men der var en markant modstand mod løsrivelsen i Guatemala City.

Los Altos uafhængighed fra Guatemala blev officielt bekendtgjort 2. februar 1838. Den føderale regering anerkendte Los Altos som den sjette stat i unionen og gav repræsentanter fra Los Altos sæde i den føderale kongres 5. juni samme år. Los Altos' flag var en variant over flaget for Mellemamerikas Forenede Stater med et centralt segl, der viste en vulkan i baggrunden med en quetzal (en lokal fugl, der symboliserer frihed) i forgrunden. Det var det første centralamerikanske flag med quetzalen som symbol; siden 1871 har man kunnet finde den på Guatemalas flag.

Da føderationen smuldrede i forbindelse med en borgerkrig, erklærede Los Altos sig som en uafhængig republik. Quetzaltenango og store dele af Los Altos blev imidlertid taget tilbage af Guatemala af en hær anført af Rafael Carrera i 1840. 2. april 1840 blev størstedelen af de tilfangetagne Los Altos regeringsmedlemmer skudt på Carreras ordre. I denne ustabile periode benyttede Mexico sig af lejligheden og annekterede de dele af Centralamerika, der nu udgør Chiapas.

I forbindelse med mislykkede opstande mod Carreras diktatur i 1844, 1848 og 1849 blev Los Altos' uafhængighed erklæret igen, men det holdt kun kortvarigt.

Regionen har stadig sin egen identitet, og "Los Altos" er et kælenavn for regionen i Guatemala omkring Quetzaltenango. På samme måde er den mexicanske del af den tidligere stat kendt som "Los Altos de Chiapas".

Forhenværende nordamerikanske lande
Forhenværende republikker
Kortlivede stater
Etableret i 1838
Ophørt i 1840
Guatemala
Deponering

Deponering eller deponi er to ord der typisk bruges om affald der læsses af i depot uden videre forarbejdning. Men deponering kan også betyde at anbringe noget et sted til opbevaring, det kan f.eks. være bøger eller museumsgenstande der anbringes i et depot.

Forskellige kommuner benytter de to forskellige ord om samme begreb.

Oftest foregår deponering i tidligere grusgrave, hvor affald benyttes til at fylde hullet op med. Det affald der benyttes, kaldes ofte affald til fyldplads og består blandt andet af mursten, gips, porcelæn, glas og andet der ikke kan komposteres eller forbrændes, og som ikke – så vidt man ved – forurener miljøet.

Visse steder gradbøjes begrebet, så også miljøfarlige stoffer som asbest, PVC, trykimprægneret træ og andre miljøfarlige stoffer omfattes, men her gælder helt andre og skrappere regler vedrørende vandtætte membraner og andre isolerende foranstaltninger, der skal forhindre, at grundvandet forurenes. Her er det meningen at materialerne skal opbevares indtil videnskaben kommer frem med metoder til at fjerne de skadelige stoffer på en forsvarlig måde.

I nogle land har man deponi i nogle havområder og fjorder. I Norge findes (pr. 2017)  "20 sjødeponi, enten avsluttede, i drift eller planlagte".

Se også
 Losseplads

Noter 

Affald
Forurening
Fyldplads

En fyldplads er et anlæg, der modtager affald til fyldplads fra et givet opland. 

En fyldplads vil typisk være en grusgrav eller et sted hvor vandområder skal indvindes som landareal. Der er strenge regler for hvilke typer affald der må modtages, alt efter hvordan pladsen er sikret mod udsivning af skadelige stoffer til grundvand eller luft.

De enkelte kommuners miljøkontrol skal godkende og fortløbende kontrollere pladserne, ligesom de skal med andre modtageanlæg for affald.

Ordet kommer af at det er en plads der skal fyldes op, som nævnt ovenfor ved landindvinding fra havområder eller grusgrave der er (delvist) opbrugt. Når en fyldplads er færdigfyldt, lægges der typisk jord på toppen, hvorefter der kan bygges eller anlægges marker og skove på arealet. I tilfældet med grusgrave vil der typisk være udvinding i den ene ende af arealet, mens der i den anden ende fyldes op, hvorefter det muldlag der oprindeligt er fjernet ved blotlægning af gruset, lægges tilbage over affaldet.

Se også
Deponering

Affald
Kildesortering

Kildesortering er et princip for affaldssortering, der går ud på at affaldet sorteres på det sted hvor det produceres, inden det viderebehandles. Typisk sorteres der i fraktioner baseret på materialetypen eller farlighed - fx glas, papir, "kemikalier" o.l. Affald, der ikke ved denne sortering kommer i en særlig fraktion, kaldes restaffald.-

Formålet med sorteringen er dels at øge muligheden for at genbruge materialerne, dels at minimere risikoen for sundheds- og miljøeffekter af fejlbehandlet affald - fx afbrænding af klorholdige produkter som PVC. En bieffekt er, at mængden af restaffald til forbrænding generelt bliver mindre.

Der er generelt krav om sortering af alt affald i Danmark. De fleste steder skal eksempelvis batterier, papir og glas frasorteres i dagrenovation fra husstande, og mange steder er der endnu flere kategorier for private. Nogle steder indsamles også organisk affald, mens der andre steder udleveres kompostbeholdere med opfordring til at borgerne selv behandler affaldet. 

For erhvervsaffald er kravene endnu større, og der opfordres til eller direkte kræves at pap, papir, plastic, tegl, gips, metal, lysstofrør, kemikalier og andet opdeles i separate fraktioner, der afhentes hver for sig og genanvendes eller miljøbehandles på forskellig vis.

Visse steder i udlandet, blandt andet i store dele af USA, indsamles de største fraktioner af genbrugsegnet husholdningsaffald - pap, papir, plastic, metal og glas - samlet, og sorteres centralt. Dette nedsætter sorteringsarbejdet for den enkelte husholdning, og muliggør mere automatiseret indsamling. Til gengæld kræver den videre behandling flere ressourcer.

Affald
Affaldshåndtering
Bensving

Bensving er en øvelse i herrernes redskabsgymnastik. (Det hedder Idrætsgymnastik, men det skal rettes mange steder). Deltagerne skal udføre en række forskellige sving hen over hesten enten med samlede eller spredte ben.

Hesten som øvelsen udføres på er 115 cm høj, 160 cm lang og 35 cm bred. Hesten er udstyret med to håndtag som er 12 cm høje.

Øvelsen bedømmes efter en skala, hvor der tidligere maksimalt kunne gives 10 point.

Efter OL 2004 blev der i det nye reglement åbnet for en pointgivning, som bryder 10-point skalaen. 20 point er nu maksimumskarakteren.

Redskabsgymnastik
Skaterhockey

Skaterhockey er en holdsport, hvor der spilles med en bold og hver spiller er forsynet med en hockeystav og inline-rulleskøjter .

Holdsammensætning og spilletid
Et hold består af en målvogter og fire markspillere.

I en kamp kan der udskiftes ubegrænset mellem maksimalt 16 spillere og 2 målvogtere. 

Spilletiden er normalt 3 x 15 minutters effektiv spilletid, med pauser hvert 15ende minut.

Skaterhockey er organiseret internationalt af International Inline-Skaterhockey Federation (IISHF), som siden 1997 har stået som arrangør af Europamesterskabet i skaterhockey.

Danske klubber
Aalborg Aces
Copenhagen City Hustleres
Copenhagen Vikings
El Diablo
Esbjerg Devils
Frederiksberg Falcons
Gilleleje Lightnings
Holbæk Underdogs
Hvidovre Hotshotz
Kolding Knights
Køge Fireballs
Northcoast
Rødovre Pitbulls
Slangerup Skaterhockey Klub
Taastrup Skater Hockey Klub
Vesterbro Starz 
Århus Smileys

Eksterne henvisninger
IISHF, International Inline-Skaterhockey Federation 
DRsU, Danmarks Rulleskøjte Union
Vesterbro Starz , Klub fra hjertet af Vesterbro, har vundet EM for både herre- og dameklubhold. 
Køge Fireballs, klub i Køge, en af de få klubber syd for København.
Inlinehockey

Inlinehockey er en sportsgren, der i stort omfang ligner ishockey. Spillerne bærer dog inline-rulleskøjter i stedet for skøjter. Der spilles på en almindelig hård overflade i stedet for på is, og der spilles med en særlig puck (eller en bold). I inlinehockey er det ikke tilladt at tackle på samme måde som i ishockey.

Internationalt er inlinehockey organiseret i to verdensforbund, som afholder hvert deres verdensmesterskab:
 Fédération Internationale de Roller Sports (FIRS), som afholder FIRS' VM i inlinehockey.
 International Ice Hockey Federation (IIHF), som afholder IIHF's VM i inlinehockey

I Danmark er sportsgrenen organiseret i Danmarks Rulleskøjte Union, der er medlem af FIRS.

Skaterhockey er en variant af inlinehockey, hvor bl.a. tacklinger er tilladt. En anden variant er rulleskøjtehockey, hvor spillerne anvender rulleskøjter, hvor hjulene er placeret parvist på to aksler.

Kampe 
To hold med hver fire spillere og en målmand spiller mod hinanden i 2 × 20 minutter. Banen er typisk på 20 × 40 meter i Danmark, som er inden for de officielle regler hvor banene skal være 15-30 meter bred og 30-60 meter lang.

Eksterne henvisninger 
 IIHF Inline 
 FIRS – Inline Hockey 

 PIHA – Professional Inline Hockey Association

Se også 
 Skaterhockey
 Rulleskøjtehockey
South Tarawa

South Tarawa (på gilbertesisk og engelsk: Teinainano Urban Council eller forkortet TUC) er den officielle hovedstad i republikken Kiribati. Byen ligger på Tarawa atollen. Der var pr. 2005 ca. 44.500 indbyggere, hvilket er ca. 43 % af indbyggerne i republikken.

Noter

Eksterne henvisninger 

Kiribati
Byer
Gesellschaft mit beschränkter Haftung

Gesellschaft mit beschränkter Haftung (GmbH.) (dansk: selskab med begrænset ansvar) er en tysk selskabsform. Det svarer omtrent til et dansk anpartsselskab (ApS).

Fodnoter 

Virksomhedsformer
Schweiz' økonomi
Tysklands økonomi
Østrigs økonomi
Optimist

Optimist kan have flere betydninger og henviser til forskellige artikler:

Optimisme – en person, der er tilhænger af optimisme.
Optimistjolle – mindre sejlbåd.
H&M

H & M Hennes & Mauritz AB (markedsført som H&M) er en børsnoteret svensk butikskæde med hovedsæde i Stockholm, der primært forhandler tøj. Den første butik åbnede i 1947 i den svenske by Vesterås, og har siden 1967 været i Danmark. Selskabet har i alt  ansatte og cirka 4.972 butikker i 73 lande, heraf 79 H&M-butikker og cirka 1.718 danske ansatte.

Kæden har specialiseret sig i et bredt udvalg af tøj og har både meget billigt tøj og tøj af lidt bedre kvalitet til højere priser. Kæden sælger både dame-, herre- og børnetøj, samt tøj målrettet det unge segment (kaldet Divided), tøj i store størrelser (H&M+) og ventetøj. Desuden sælger H&M accessoires og kosmetik.

Udover tøjbutikkerne H&M driver selskabet interiørkæden H&M Home, der ofte er placeret i forbindelse med en H&M-tøjbutik. I tillæg til tøjbutikkerne driver selskabet også butikskæderne Weekday og Monki.

Historie 
Firmaet blev grundlagt i Sverige i 1947. Erling Persson havde været en tur i USA og besøgt lavprisvarehuset Lerner på 37th Street i New York, hvor man solgte moderigtigt dametøj, der raskt kunne byttes ud hvis moden ændrede sig; en forretningsidé baseret på lave produktionsudgifter og små lagre. Hjemme i Västerås lukkede Perssons far sin egen forretning for at investere i sønnens projekt. En fiskeforretning i Stora gatan 28 blev omdannet til en konfektionsforretning ved navn Hennes. I 1968 købte Erling Persson lokalerne tilhørende Mauritz Widfors i Sergelgatan 22 i Stockholm, hvor der blev solgt jagt- og herretøj. Fra før af lå der en Hennes-forretning i nabolokalerne i Sergelgatan, en forretning, som Persson gerne ville udvide. Med i købet fulgte et lager med herretøj, som Persson tog ind i sit varetilbud. Samtidig omdøbte han firmaet til Hennes & Mauritz, senere forkortet til H&M.

H&Ms nordligste forretning åbnede i Alta i november 2009.

H&M i Danmark 
Den første danske H&M-butik blev etableret i 1967, og pr. 2020 er der 79 butikker jævnt fordelt over hele landet:

Lande 

Der er pr. 26. marts 2010 1.952 butikker i 38 lande:

Noter

Eksterne henvisninger 
  

Tøjbutikskæder i Danmark
Detailvirksomheder fra Sverige
Tøjmærker
Etableret i 1947
Virksomheder i Stockholm
Beklædningsvirksomheder fra Sverige
Life thru a Lens

Life thru a Lens var det første soloalbum af den engelske popsanger Robbie Williams efter han havde brudt med sit tidligere band Take That. Singlen "Angels" blev et af Williams allerstørste hits. Også singlen "Let Me Entertain You" blev et stort hit. Sangen "Life Thru A Lens" handler om hans daværende kæreste Jacqueline Hamilton-Smith.

Nummerliste 
 "Lazy Days" – 3:53
 "Life Thru A Lens" – 3:08
 "Ego A Go Go" – 3:34
 "Angels" – 4:24
 "South Of The Border" – 3:53
 "Old Before I Die" – 3:54
 "One Of God's Better People" – 3:33
 "Let Me Entertain You" – 4:21
 "Killing Me" – 3:56
 "Clean" – 3:55
 "Baby Girl Window" * – 3:16

"Baby Girl Window" efterfølges af et digt.

Eksterne henvisninger 
 

Debutalbum fra 1997
Robbie Williams-album
Debutalbum fra Storbritannien
Popalbum fra Storbritannien
Distribution

Distribution (placement) er indenfor markedsføring en del af de 4 p’er. De 4 p'er (product, price, place og promotion) er et koncept for markedsføringsstrategier, der blev etableret af den amerikanske professor og forfatter E. Jerome McCarthy i 1960. 
 
Distributionsdelen af markedsføringsstrategien går ud på at finde ud af, hvor der skal afsættes fra og hvordan en vare kommer fra producenten til kunden. Den kan bl.a. omfatte beslutninger om, hvorvidt varerne skal sælges i bestemte detailforretninger, om man hellere vil anvende sig af internetsalg, og om der skal bruges bude til at omdele varen.

Referencer

 

Markedsføring
Front Side Bus

Front Side Bus, forkortet FSB, er navnet på en processors databus. Den styrer hvor hurtigt processoren kan kommunikere med de andre komponenter, mest RAM'ene, i computeren.

Busser (datakommunikation)
Ab (handel)

Ab (latin) (da: fra), bruges som handelsklausul, f.eks. ab fabrik, hvilket betyder at sælger leverer en vare fra en fabrik, herfra er det køberens ansvar for pågældende produkt.

Handel
Master boot record

Master boot record (MBR) er den sektion data af en computers harddisk som bruges til at starte styresystemet.

Master boot recorden indeholder 512B (bytes). 

De første 446B som kan anvendes til kodning. På Linux består koden af GRUB (boot loaderen) 1. trin.

Efterfølgende kommer 64B opdelt i 4 sektioner à 16B, som hver beskriver typen af de 4 partitioner, som harddisken kan opdeles i.

De sidste 2B er en identifier som (med koden AA 55) fortæller at man har nået slutningen af master boot recorden.

Styresystemer
Engelske ord
High-definition video

High Definition Video refererer generelt til ethvert videosystem af højere opløsning end standard-definition (SD). Det er vigtigt at kende forskellen mellem high-definition video til almindeligt brug som omtalt i denne artikel, og dets specifikke anvendelse inden for fjernsyn (HDTV), professionel video (HDCAM, HDCAM-SR, DVCPRO-HD og D5-HD), forbrugeranvendelse (HDV) og optiske disk systemer (Blu-ray og HD-DVD).

Detaljer
High-definition signaler kræver et high-definition fjernsyn eller computerskærm for at kunne blive vist. High-definition video har et aspektforhold på 16:9 (1.78:1). Aspektforholdet på en almindelig widescreen film optaget i dag er typisk 1.85:1 eller 2.40:1. Standard-definition fjernsyn (SDTV) har et aspektforhold på 4:3 (1.33:1). En almindelig computerskærm har et aspektforhold på 5:4.

High-definition fjernsyn (HDTV) har en opløsning på 1080 eller 720 linjer. I kontrast er almindelig digitalt tv (DTV) på 486 linjer (NTSC) eller 576 (PAL/SECAM). Derudover er dvd kvalitet ikke high-definition, hvor high-definition systemerne HD-DVD og Blu-ray er.

Analoge farvefjernsynssignaler har været i brug siden 1953 (NTSC). PAL-signaler har været i brug siden 1964 og SECAM-signaler siden 1967. I visse dele af verden, herunder Danmark, sender man ikke længere analoge signaler. I Danmark brugte man PAL-signaler i perioden 1969-2009.

Close-up eksempel

Se også

 Digitalt tv
 HD Ready
 HDTV
 HDMI
 Blu-ray
 HD DVD

High-definition
Lucretia

Lucretia var en romersk, mytologisk figur, hvis dyd medvirkede til afslutningen af det romerske kongedømme og indførelsen af republikken. Romerne har brugt Beretningen om Lucretia som forklaring på deres yderst fjendtlige indstilling til kongetitlen.

Legenden 
Titus Livius beretter om Roms sidste konge Lucius Tarquinius den Stolte (Superbus), der havde en søn, Sextus Tarquinius, som faldt for den unge, men dydige romerske kvinde Lucretia.

Mens hendes mand, Lucius Tarquinius Collatinus, var i krig forsøgte Sextus Tarquinius at forføre hende, men Lucretia var trofast. Da greb kongesønnen en slave og truede med at dræbe både hende og slaven og lægge dem, så det så ud som om hun var grebet i utroskab med sin egen slave. For at undgå denne skam overgav Lucretia sig til den unge Tarquinius. Bagefter fortalte hun både sin fader og mand, hvad der var hændt og tog sit eget liv trods alle bønner og forsikringer om hendes uskyld.

Hendes slægtninge ville have hævn og indledte et oprør, hvorved kongen blev fordrevet fra Rom til Etrurien. I stedet oprettede borgerne den romerske republik, og Lucretias mand og oprørets leder, Lucius Junius Brutus, blev de første konsuler.

Personer fra Romerriget
Tjek fødsels- og dødsår
Mytologi fra Romerriget
Personer fra Romerriget der har begået selvmord
Gregoriansk sang

Gregoriansk sang er enstemmig liturgisk sang uden harmonier. Sangformen er opkaldt efter pave Gregor den Store som næppe indførte sangformen som den kendes i dag, men lagde både det liturgiske og musikalske grundlag. Gregor var ikke selv komponist, men indsamlede liturgiske melodier fra de forskellige kirker og skabte en mere ensartet sang inden for kirken. Sangformen bruges som en del af liturgien i Den romersk-katolske kirke.

Den gregorianske sang har sit ophav i de jødiske synagoger. Sangene fra synagogen, blandet med traditionelle, folkelige sange udgjorde denne måde at synge på. Sangene blev i begyndelse sunget på græsk, men omkring år 300 blev det mere almindeligt at synge på latin.

Rytmen i gregoriansk sang er lagt an så den følger rytmen i teksten. Den er dermed ikke todelt eller tredelt. 

Sangformen har otte modale skalaer og bruger gentagne toner som melodien udvikler sig omkring, og de musikalske temaet er vævet sammen. I liturgien bliver sangen fortrinsvis fremført af kor.

I 800-tallet udviklede den gregorianske sang sig til at blive tostemmig. Før var det blot enstemmig sang (monofont, også beskrevet som unisont). De to stemmer havde udgangspunkt i to toner med en afstand på fire toner (en kvart). Ofte indledte koret på samme tone, hvorefter man bevægede sig op til en kvartafstand. Mod slutningen gik man gradvist tilbage til samme tone.

Se også
 Cantus firmus
 Musik fra middelalderen

Eksempler

Eksterne henvisninger
 Gregoriansk sang hos Den Store Danske, DSD
 Artikel "Om gregoriansk sang på dansk"  af Finn Viderø i Dansk Musik Tidsskrift,  1964-08 fra Dvm.nu
 Tysk portal Gregorianik

Musikgenrer
Sang
Liturgi
Romerskkatolske kirke
Triclosan

Triclosan er en polychlor-forbindelse (en polychlor-phenoxyphenol) med antibakteriel og antisvampe-aktivitet. Triclosan findes tilsat mange forbrugsvarer, bl.a. tandpasta (Colgate), sæbe, deodoranter, plastprodukter bl.a. legetøj, tekstiler, rengøringsmidler og maling. Triclosan er på EU's liste over skadelige stoffer, da det katagoriseres som "lokalt irriterende" og "miljøskadeligt".

Triclosan øger holdbarheden af et produkt og virker som antibakterielt middel. Triclosans kemiske struktur og virkningsmekanisme svarer til triclocarbans. Begge stoffer er biologisk aktive og Miljøstyrelsen anbefaler forbrugere at vælge produkter uden triclosan.

Biologisk aktivitet 

Triclosan er sat i forbindelse med
 afvigende fosterudvikling
 allergi
 funktionsforstyrrelse af Skjoldbruskkirtlen  (thyroidea) og andre kirtler
 vægtforøgelse

Desuden er triclosan mistænkt for at fremme udviklingen af cancer

Forskere undersøger risikoen for skadelige bakteriers resistensudvikling og andre potentielle biologiske skadevirkninger inklusivt miljøbelastningen.

Kemi 
Triclosans kemiske struktur ligner skjoldbruskkirtlens hormoner thyroxin (T4) og trijodthyronin (T3). Denne lighed tillader triclosan at binde til hormonreceptorerne og indvirke på deres funktion. Triclosans struktur svarer også til andre pesticider, specielt de polychlorerede biphenyler (PCB-forbindelser) der er hormonforstyrrende. Derfor er triclosan potentielt et hormonforstyrrende stof .

Eksterne links og henvisninger 

Miljø

 Stadig flere beviser: Håndsprit gør mere skidt end godt. Videnskab.dk 
 A Common Toothpaste Ingredient Has Been Linked to Gut Inflammation. ScienceAlert 2018

Aromatiske forbindelser
Kosmetiske kemikalier